Situasie kalm buite Roodepoort-skool | Maroela Media
Situasie kalm buite Roodepoort-skool
Dit was Woensdagoggend kalm buite die Roodepoort Primary School in Johannesburg, hoewel polisie steeds op die toneel was om die situasie te monitor.
Kapt. Doniah Mothutsane, woordvoerder van die polisie, het gesê daar was steeds 'n groep ouers wat buite die skoolhekke saamgedrom het, maar hulle wag vermoedelik op Panyaza Lesufi, Gautengse LUR vir onderwys. "Al die kinders kon vanoggend sonder enige ontwrigting op die busse klim," het Mothutsane gesê.
Intussen gaan Lesufi glo die volgende ses dae daaraan wy om 'n oplossing vir die geweld en onluste by die skool te vind. "LUR Lesufi gaan al sy energie gebruik om 'n volhoubare oplossing te vind sodat die leerders van Roodepoort Primary School hul basiese reg tot onderrig kan geniet," het Phumla Sekhonyane, die departementele woordvoerder gesê.
Die Roodepoort Primary School is vandeesweek tydelik gesluit weens die voortslepende onluste wat al maande lank klasse ontwrig. Die leerders en onderwysers word intussen elke oggend met busse na die Lufhereng Primary School vervoer.
Die departement het ook 'n taakspan aangestel om 'n oplossing vir die inwoners en ouers se probleme te vind, maar die departement wou tot op hede nog nie die name van die taakspan bekendmaak nie.
"Die departement se kurrikulumspan het 'n plan gefinaliseer om te verseker dat die leerders die werk inhaal wat hulle misgeloop het weens die onderbrekings by die skool," het Sekhonyane gesê. Lesufi het omverskoning gevra aan die ouers en alle Suid-Afrikaners vir die "onnodige situasie".
Miskien moet Lesufi iemand vra omhon te help. Dit sit nie in sy Broek om die ou sakie op telos nie. Hy is vinnig om Blanke skoolhoofde te wil skors as daar net gerugte van verkeerde dinge is. Hier kry hy feite op tv en hy wil nou al sy tyd en aandag hieraan wy. Hy moet mos nou die hoof ook skors.
Ronell Wilken · 3 jaar gelede
Ek hoop daar is skriftelike toestemming van elke ouer verkry voordat hulle kinder na 'n ander skool geneem is anders is dit ontvoering….!